《二月九日游百门泉览□由殿院有诗刻石因用其韵书之并律诗奉呈 其二》
宋代·权邦彦

眼看绿净思悠哉，绉縠圆珠串欲裁。船稳恍如云外去，鸟飞惊自鉴中来。

浺瀜陂浸秦山碎，觱沸泉萦济水回。何似此闲弄明月，月中长啸有高台。

作者简介：（1080—1133）河间人，字朝美。徽宗崇宁四年上舍登第。调沧州教授。入为太学博士、国子司业。高宗建炎中，知东平府，金人围急，死守数月，城破，犹力战，突围至行在。改江、淮等路制置发运使，有治声。绍兴元年，召为兵部尚书兼侍读。次年除签书枢密院事，献“十议”以图中兴。寻兼权参知政事。有遗稿《瀛海残编》。